બનાસકાંઠા : ભારત દેશમાં ઘણા તહેવારોની ઉજવણી કરવામાં આવતી હોય છે. પરંતુ દિવાળીના પર્વને લઈને લોકોમાં વિશેષ આનંદ – ઉત્સાહ જોવા મળતો હોય છે. આજે (બુધવારે) દિવાળીનો દિવસ હોય વ્યવસાયકારો ચોપડા પૂજન કરી તેમજ મીઠાઈઓ વહેંચી, દિવા પ્રગટાવી અને ફટાકડા ફોડીને ઉજવણી કરતા હોય છે. સમગ્ર દેશમાં લોકો ખૂબ જ આંનદ ઉલ્લાસ સાથે પોતાના પરિવાર સાથે દિવાળીની ઉજવણી કરતા હોય છે. આ દરમિયાન ગુજરાતના મુખ્યમંત્રી વિજય રૂપાણી દેશની રક્ષા કરતા બીએસએફના જવાનો સાથે દિવાળીની ઉજવણી કરવા માટે બનાસકાંઠા જિલ્લાના સુઇગામ પહોંચ્યા હતા. નડાબેટમાં બીએસએફના જવાનોએ મુખ્યમંત્રી રૂપાણીને ગાર્ડ ઓફ ઓનર અપાયું હતું.